FRAGMENTUM PRIMUM. 89 
tegumentum tenue est, infuscatum et glabrum, totaque illius moles e coty- 
ledonibus 2? æque carnosis, subhemisphæricis, antice deplanatis, alia vero 
ruga irregulari exsculpta, altera e contrario gibbere respondenti aucta, arc- 
tius propterea sibi invicem adplicitis, radiculæque minimæ (vix mani- 
festæ) angustissime simul hærentibus constat; gemmula nulla adparet. 
Viget in oris orientalibus Madagascariæ et vernacule Manouk-Hahe- 
Bonga (i.e. sürps solitaria pratorum) et Madinik-Ravine (gallice petite- 
feuille) nuncupatur, auctore CAPELIERO, cui, ineunte sæculo currente 
(anno nempe 1805), fructifera occurrit. 
Planta exsiccata in foliis et fructibus nigrescit. 
Species hæc et antecedentes fructus forma inter se congruunt; inse- 
quens pentaptera dici magis meretur. 
L. Calopyxis alata +. —FRUTEX ramis teretibus et patentissimis ; 
novissimis sordide ac saturate fulvo-tomentosis etiamque, ni fallor, 
pruina albente hinc et inde fœdatis ; adultis glabratis , corticeque tenui, 
varie scissili et pelliculam albentem exuente involutis, ligno duro, pal- 
hido; medulla densissima et exiliter cylindrica. Forra anguste oblonga 
v. sublanceolata, acutiuscula, basi tenuato-rotundata, 3-h centim. longa, 
10-15 :mm. lata, integerrima , utrinque copiose prominenti-venosa , 
adulta superne glabra, postice autem in primartis nervorum axillis cirrhis 
pilorum fulvis instructa, cæterum eglandulosa , petioloque semicentime- 
trum vix longo suffulta; pulvinulo ïis decidentibus relicto crasso, globoso 
ac suberoso. FLORES pauci (12-20), in vertice ramulorum abbreviatorum 
(nempe vix centimetrum excedentium), folia 2 vel 4 exigua in basi vulgo 
gerentium, initioque saturate fulvo-tomentosorum dense congesti, decussa- 
tim oppositi, sessiles, bracteaque cujus pulvinulus reliquus dentem teretem 
et longiusculum mentitur singulatim stipati. FRUCTUS qui soli suppetunt 
glaberrimi , oblongi, utrinque obtusi, brevissime pedicellati, centimetra 3 
circiter longi, 15-18 millim. lati, in alas 5 æquales longitrorsum producti, 
toti ex eadem natura suberoso-lignosa, tandemque ut videtur vertice hiantes 
(als scissihbus). SEMEN unicum, glabrum, e summo loculo amplo, strato 
suberoso-medullo$o undique vestito, pendet. 
Crescit in Madagascaria centrali, haud procul ab oppido regio quod 
Emirne seu Tananarivo dicunt. (Guporn Herb., anno 1840, el. Les- 
SERTIO accept.) 
Fructus e floribus infernis uniuscujusque capituli provenire videntur ; 
flores superiores propterea fore tantum masculos, sicuti apud T'ermina- 
las accidit, libenter crederem. 
